Marie Plahtes Minde

Marie Plahtes Minde var et tuberkulosehjem som ble opprettet i 1907 på Dønski i Bærum. Det var i drift som institusjon for tuberkulose-pasienter frem til 1951. Deretter ble anlegget tatt i bruk som aldershjem.

Institusjonen ble opprettet til minne om Marie Plahte, som bare nitten år gammel døde av tuberkulose i 1898. Hun var datter av Marie f. Birch og Frithjof M. Plahte (1836-1899), og det var moren som i 1902 skjenket 100 000 kroner til etableringen av tuberkulosehjemmet. I 1917 ga enkefru Plahte ytterligere 100 000 kroner til tuberkulosehjemmet, slik at det kunne bygges om og bli bedre egnet til å gi pasientene aktiv behandling.

Arkitekter for bygningen var Kristian Biong og Henrik Nissen d.y..

Referanser 

Tuberkulosehjem
Helse- og sosialtjenester i Viken
Etableringer i 1907
Bærums historie
Byggverk i Bærum
Kristian Biong
Tidligere sykehus i Norge